LUR waarsku oor die weerhouding van rapporte | Maroela Media
Mmaphefo Matsemela, die LUR vir onderwys in Noordwes, het skoolhoofde gewaarsku dat geen skool gemagtig is om leerders se rapporte te weerhou nie.
Dit volg nadat die onderwysdepartement verskeie oproepe van ouers ontvang het dat hul kinders se rapporte geweier is weens agterstallige skoolgelde.
Matsemela het skole daaraan herinner dat die Skolewet bepaal dat geen leerder om enige rede 'n rapport geweier mag word nie.
"Hierdie regulasie is van toepassing op openbare asook private skole vanaf graad R tot graad 12. Die versuim om hieraan te voldoen is 'n ernstige oortreding van die wet," het die LUR verduidelik.
Die skole het Woensdag gesluit en sal middel Januarie 2020 heropen.
Noordwes rapport skool
Kan skole toegang weier vir die vlg akademiese jaar aan leerlinge met agterstallige rekeninge?
Ek wonder maar net watse voet skole of enige instansie het om op te staan wat dienste of 'n produk lewer waarvaar nie betaal word nie om die geld aan hul verskuldig in te vorder?
As jy by 'n supermark iets by die til oplui wat jy nie voor kan betaal nie moet jy dit teruggee. Ek wonder hoe lank dit nog gaan wees voor hulle sê ook dit is taboe?
Wat van Limpopo. Gister het ek n kind gehelp met R250 want hulle wou nie sy raport gee nie …….
Skoolgelde in Kwintiel 4 en 5 skole is verpligtend en word deur die ouers aanvaar op 'n begrotings vergadering wat gewoonlik in November elke jaar gehou word. Skole gelde is 'n statutêre verpligting wat deur die wet voorgeskryf word en ouers is verplig om dit te betaal, Indien ouers agv finansiële omstandighede , nie skool gelde kan betaal nie kan die ouers in terme van die voorskrif in die wet aansoek doen om vermindering en of Vrystelling van skool gelde. Dit word deur die Beheerliggaam ondersoek en as dit verdienstelike gevalle is word dit toegestaan. Let wel Skoolgelde is en… Lees meer »
@ Stef. Ek stem 100% saam met jou stelling. Die problem is dat as daar sulke vergaderings gehou word ouers nie belangstel om op te daag nie. Die ouers wat wel daar is is gewoonlik die wat alle gelde op datum betaal.
Ek het begrip vir ouers wat n finansiele terugslag beleef het. Die skole het egter goedkoper pakette beskikbaar, maar ouers moet ook hul deel doen deur n afspraak te reel en aansoek te gaan doen. Moenie bloot ophou skoolfonds betaal nie. Ons wat wel kan betaal, moet op die ou einde ook maar vir hierdie kinders se skoolfonds ook opdok. En van ons trek finansieel swaar! Ek werk saam met n vrou wat haar drie kinders in n voormalige model C skool ingeskryf het en na twee maande doodeenvoudig net ophou skoolgeld betaal het. Loop en spog nogals by kollegas… Lees meer »